AMATA บวกต่อกว่า 4% รับเลือกตั้งชัดเจนขึ้น โบรกฯวางเป้า 23 บ. ชี้ครึ่งปีหลังฟื้นตัว
AMATA บวกต่อกว่า 4% รับเลือกตั้งชัดเจนขึ้น โบรกฯวางเป้า 23 บ. ชี้ครึ่งปีหลังฟื้นตัว ล่าสุด ณ เวลา 11.18 น. อยู่ที่ 21.10 บาท บวก 0.90 บาท หรือ 4.46% สูงสุดที่ 21.20 บาท ต่ำสุดที 20.60 บาท ด้วยมูลค่าซื้อขาย 493.39 ล้านบาท
13 ก.ย. 2561

ผู้สื่อข่าวรายงานว่า ราคาหุ้น บริษัท อมตะ คอร์ปอเรชัน จำกัด (มหาชน) หรือ AMATA ล่าสุด ณ เวลา 11.18 น. อยู่ที่ 21.10 บาท บวก 0.90 บาท หรือ 4.46% สูงสุดที่ 21.20 บาท ต่ำสุดที 20.60 บาท ด้วยมูลค่าซื้อขาย 493.39 ล้านบาท

ทั้งนี้ ราคาหุ้น AMATA ปรับตัวขึ้น 2 วันติด นับตั้งแต่ราคาหุ้นอยู่ที่ระดับ 20.10 บาท เมื่อวันที่ 11 ก.ย.2561
ด้าน บล.โนมูระ พัฒนสิน ระบุในบทวิเคราะห์ ให้ราคาเป้าหมาย AMATA ที่ 23 บาท โดยการเลือกตั้งชัดเจนขึ้นหลังพระราชบัญญัติ (พ.ร.บ.) ประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร (ส.ส.) และ พ.ร.บ.ประกอบรัฐธรรมนูญว่าด้วยการได้มาซึ่งสมาชิกวุฒิสภา (ส.ว.) ประกาศในราชกิจจานุเบกษาแล้ว
ขณะที่โครงการพัฒนาระเบียงเศรษฐกิจพิเศษภาคตะวันออก (EEC) จะเป็นนโยบายสำคัญ ผลักดันไทยไปสู่ valued-driven economy ซึ่งระยะสั้นคาดจะมีโครงการเกิดขึ้นก่อนเลือกตั้ง โดยเฉพาะการประมูลรถไฟเชื่อม 3 สนามบินในพ.ย. นี้
นอกจากนี้ หากสงครามการค้ายืดเยื้อจะเอื้อต่อโอกาสย้ายฐานผลิตจากจีนมาไทย (คล้าย ๆ ที่เกิดกับ กรณี Tender หุ้น DELTA) และประมาณการปี 61-62 มี Upside จากยอด Presales ทุก ๆ 100 ไร่ที่เพิ่มขึ้นจะหนุนกำไรปกติ เพิ่ม 3% และ 2% ตามลำดับ ส่งผลต่อราคาเป้าหมายปี 62 เพิ่ม 2%
ส่วนพ.ร.บ.เขตพัฒนาพิเศษภาคตะวันออก ที่มีผลแล้ว จะเริ่มขับเคลื่อนปริมาณขายที่ดิน พร้อม ๆ กับ Recurring income คาดผลประกอบการครึ่งปีหลังฟื้นตัวจากครึ่งปีแรก จากรายได้การขายที่ดินเพิ่มขึ้น และคาดกำไรปี 2562 โต 34%
ด้าน Valuation ราคาหุ้นที่ปรับลงมาอยู่ในจุดที่มี Valuation ไม่สูง ซื้อขาย PER ปี 2561 ที่ 12.2 เท่า และ PBV ปี 2562 ที่ 1.25 เท่า มองเป็นจุดเริ่มทยอยสะสมรอบใหม่ได้ และคาดหุ้นจะกลับมาน่าสนใจเต็มที่อีกครั้งในครึ่งปีหลังปี 2562
 